ભારતીય ટીમ ઇંગ્લેન્ડમાં અપેક્ષા મુજબ પ્રદર્શન ન કરી શકતાં મુખ્યકોચ રવિ શાસ્ત્રી સાથે સંચાલકોની સમિતિ ચર્ચા કરશે. ભારતને વન-ડે સિરીઝ ઉપરાંત ટેસ્ટ સિરીઝમાં પણ હારનો સામનો કરવો પડયો છે અને સીઓએ પાંચમી ટેસ્ટ બાદ ટીમના પ્રદર્શનનું આકલન કરશે. સીઓએની ૧૧ સપ્ટેમ્બરે મુંબઈમાં બેઠક છે જેમાં મુખ્ય ચર્ચા નવા બંધારણને લાગુ કરવા પર ચર્ચા થશે અને તેની સાથે ઇંગ્લેન્ડ સામેની સિરીઝમાં પ્રદર્શન પણ ચર્ચા થશે. હવે સીઓએ નિર્ણય કરશે કે, શાસ્ત્રીને અંગત રીતે મળવું છે કે, તેમની પાસેથી લેખિતમાં જવાબ લેવો છે. અત્યારે ક્રિકેટ સલાહકાર સમિતિ કામ કરી રહી નથી. ચૂંટણી યોજાય ત્યાં સુધી સીઓએ આ બાબત સંભાળશે અને તેઓ પ્રદર્શનનું આકલન કરશે.